[{"text_idx": "#000001", "text": "Fel rhan o ddathliadau canmlwyddiant Thomas daeth grw\u0302p o \u2018dwristiaid\u2019 i Dalacharn ar gyfer taith arbennig o amgylch y dref eiconig gyda\u2019u tywysydd Roy Ebsworth-Williams o gwmni bws Super Elite. Cafodd y grw\u0302p eu herwgipio gan VOYCE, gwallgofddyn barfog a main a\u0302\u2019i bryd ar dalu teyrnged unigryw ei hun i Dylan Thomas, Talacharn a byd hudolus \u2018Under Milk Wood\u2019. Heb i Roy wybod roedd VOYCE eisoes wedi addasu map y dref i weddu ei weledigaeth unigryw. Rhoddwyd y map i\u2019r \u2018twristiaid\u2019 ac aethant ar daith o amgylch y dref, lle gwelsant gyfosodiadau a digwyddiadau amrywiol, oll yn pwysleisio\u2019r cariad a\u0302 deimlai Dylan tuag at y dref a\u2019i phobl."}, {"text_idx": "#000002", "text": "Credodd VOYCE petai Dylan yn fyw heddiw, byddai\u2019r un mor debygol o ysgrifennu Under Milk Wood ag y bu no\u0302l yn y 1950au, gan fod yr un cymeriadau yn byw ac yn bod yno o hyd."}, {"text_idx": "#000003", "text": "Cymeriad dirgel braidd oedd VOYCE; lladratwr hoffus a aeth ati i gasglu deunydd crai o\u2019r pentref ac i hel atgofion y bobl leol, er mwyn creu cyflwyniad unigryw a phrofiad hollgynhwysol i\u2019r twristiaid."}, {"text_idx": "#000004", "text": "Ar hyd y daith, gwelodd y twristiaid y pethau canlynol: tylluanod byw, tacsidermi, car carnifal rithiol, lliain bwrdd wedi ei wneud o halen, bwi pendil, copi o beintiad ar gynfas o\u2019r 1950au, mynwent yn llawn drychau, dynes troedweog yn gwerthu cocos ac yn canu, sied mewn siap llong, tai teras rhychiog, Willy Nilly y postmon go-iawn, hwyl llong wedi ei gadael, Trydaru jac-y-do, Plant ysgol yn \u2018rapio\u2019 geiriau Dylan. Ffigurau Under Milk Wood wedi eu gwau, caeadau eirch OSB, cre\u0308yr glas, baneri wedi eu creu allan o ddillad isaf, Tom Jones fel Captain Cat . bara mynwesol. Darlun sialc ar balmant i ddangos lleoliad llofryddiaeth buwch, Cwrw tywyll. Cregyn cocos euraidd, trac sain cerddoriaeth Stravinsky . canw\u0302 yn hongian a fan Rolls Royce yn gwerthu pysgod asglodion."}, {"text_idx": "#000005", "text": "The whole show was a reminder that art at its best is impressionistic, imagistic, transitory; it hovers on the edges of imagination, just out of explanation\u2019s reach."}]